Akaan kuvataitelijat ry

Jäsenkirje 4/2018 15.9.2018

Tervehdys kaikille!

Syyskuun ensimmäisenä viikonloppuna meillä oli taidekurssi Laaksolassa. Siellä oli 9 innokasta maalaria Paula Puikkosen opissa. Osan töistä ehkä näemme syysnäyttelyssämme, jonka aihe on VOIMA 29.9.-28.10 Laaksolassa. Toimet näyttelyn ympärillä ovat samat kuin ennenkin. Syysnäyttely on avoin kaikille. Voit rohkaista taiteilevaa tuttavaasi näyttelyyn mukaan.

* Näyttelytöiden vastaanotto on ma 24.9 klo 16.30-17.30 Laaksolassa. Jurytysmaksu on 10 e. Töitä voi tuoda korkeintaan 5 ja ne saavat olla korkeintaan kolme vuotta vanhoja. Tarkistathan, että taulut ovat ripustusvalmiita.
* Näyttelyn juryttää Sanna Kauppinen Tampereelta ti iltana.
* Näyttelyn pystytys on ke 26.9 klo 17 alkaen
* Avajaiset ovat pe 28.9 klo 18
* Näyttelyn purku on 28.10 klo 15 ja samalla on syyskokous. Syyskokouksen jälkeen meillä on taidekaraoke. Taidekaraokessa voit näyttää yhtä sinulle tärkeää työtä ja kerrot siitä jotain. Voit kertoa esimerkiksi työn syntyhistoriasta tai siitä miksi valitsit juuri tämän työn.

Samalla kun tuot työsi jurytykseen, varaa itsellesi valvontavuoro. Valvomme itse näyttelyä la ja su klo 11-15. Viikonloppuja tulee 5 eli valvontapäiviä 10. Päivän voi myös jakaa jonkun toisen kanssa.

Omien sivujen uudistus on tarkoitus saada valmiiksi lokakuun loppuun mennessä. Mia tulee vielä kerran valokuvaamaan töitä ja tekijöitä. Hän on Laaksolassa näyttelyn pystytyksen aikaan ke 26.9 klo 17-18. Ilmoita, jos haluat kuvauksen. Mia.joki@miajoki.com Kotivisun teettäminen Mialla maksaa teille 10 e (ota raha mukaan kuvaukseen tullessa), yhdistys maksaa lopun. Me hallituksessa toivomme, että mahdollisimman moni teettäisi kotisivun ja tulisi kuvaukseen.

Logo-kilpailuun tuli 2 ehdotusta. Logokilpailun tuomari ei ole vielä antanut vastaustaan. Ehkä näyttelyn avajaisiin mennessä tiedämme tuloksen.

Näyttelyn lisäksi meillä on muuta toimintaa. Lux Akaa on pe 5.10. illalla. Yhdistykseltä on tulossa 3 työtä sinne. Lux tapahtuma on uutta Akaassa. Tule sinne taskulampun kanssa ja iloitse yhteisestä tapahtumasta. Illassa on ilotulitus. Seuraa tarkemmin tiedotusta Akaan seudusta.

Taidematkan olemme kevätkokouksessa sopineet pyhäinpäiväksi 3.11 Hämeenlinnan taidekasarmille. Syyskokouksessa matkasta enemmän.

Syyskokoukseen valmistautuessa mieti, voisitko sinä tulla hallitukseen. Ilmoita halukkuutesi minulle.

Näkemisiin ja luomisen iloa

Kristiina

040-8494522 (nykyisin vain tekstiviestillä saa minut kiinni)

Kristiina.maijala@pp.inet.fi